als_Latn dik_Latn tur_Latn
Në orët e para të mëngjesit të sotëm, gazetarja nga Kosova Arbana Xharra është sulmuar fizikisht në një parking në Prishtinë. Ajo po kthehej nga emisioni ‘Oktapod’ i Turjan Hyskës kur disa agresorë e kanë qëlluar duke i shkaktuar plagë të rënda. Sipas policisë, motivet janë ende të paqarta.
Që prej hyrjes së saj në PDK, Arbana është kthyer në objekt sulmesh dhe është kërcënuar disa herë, sidomos nga radhët e islamit radikal. Për këtë sulm ndaj ish-kryeredaktorit të zërit ka reaguar edhe presidenti i Kosovës Hashim Thaçi në facebook. “Jam thellësisht i tronditur dhe i shqetësuar me sulmin kundër Arbana Xharrës. Është krejtësisht i papranueshëm dhe i dënueshëm përdorimi i dhunës dhe asgjë nuk e arsyeton atë.
Si shoqëri nuk bën të lejojmë që dhuna të bëhet mjet i shprehjes së pakënaqësisë sonë.
Me këtë sulm të ulët nuk janë cenuar vetëm Arbana dhe familja e saj, por edhe parimet dhe vlerat demokratike mbi të cilat po e ndërtojmë shoqërinë tonë.
Organet e rendit duhet ta zbardhin në tërësi rastin dhe t’i sjellin sulmuesit para drejtësisë”, ka shkruar Thaçi.
Një tjetër reagim ka qenë edhe ai i gazetarit Turjan Hyska, drejtuesit të emisionit “Oktapod”, ku ishte e ftuar Arbana para se të sulmohej.
“Arbana Xharren, ata zhulsa qe e sulmuan, jam i bindur qe e ben me te forte!
Arbana Xharres i dhane nje motiv akoma me te madh per te vazhduar dhe fituar luften kunder injorances, ekstremizmit apo shovinizmit qe po tenton te kaploje Kosoven!
Arbana Xharres besoj ia forcuan bindjen qe e ardhmja e shqiptareve eshte Perendimi dhe jo Lindja!
Arbana Xharres i treguan dhe njehere se akoma ka shume meshkuj, qe meshkuj kurre s’do jene nder shqiptarë!
P.s Dje i kerkova qe mos te hiqte dore nga qellimet e saj. Dhe sot jam akoma me i bindur qe kjo zonje do shkelqeje ne keneten e burrave te lodhur te politikes panshqiptare. Madje ska nevoje fare per #jesuisArbana sepse mesa duket e paska fituar luften e saj! You rock!!!” O.Zh/Copyright Tiranapost.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn